 ቢቢሲ ምስ ሚኒስተር ዜና ኤርትራ ኣቶ የማነ ገብረመስቀል በየናይ ገንዘብ ይለዋወጡ ሰላምን ዕርቅን ምስ ወረደ ናቕፋን ብርን ብማዕረ ይቕየር ምንባሩ ኣብ ከተማ ዘላምበሳ ዝዋገዩ ዝነበሩ ሰባት ረኺበ ኣረጋጊፀ እየ ኣብዚ ሕዚ እዋን ግና ሚእቲ ናቕፋ ብሓደ ሚእትን ሰማንያን ብር ይቕየር ኣሎ ኣብ ዓዲ ግራት ገንዘብ ዝልውጡ ሰባት ሓደ ሚእቲ ብር ብሓደ ሚእቲን ሓምሳን ከምዝቕይሩ ነጊሮም ካብ ዓዲ ግራት ናብ ዘላምበሳ ኣብ ዝወስድ ቦታ ኣብ ቀርሰበር ድማ ብሚኢትን ስሳን ከምዝቐየሩ ሓቢሮም ኣብ ከተማ መቐለ ዝሓተትክወን ኣደ ከኣ ሚኢቲ ናቕፋ ብ200 ብር ከምዝቐየራ ነጊረናኒ እዚ ንምንታይ ከመይን ኰይኑ ኢልካ ሓቲትካ ትሑዝ መልሲ ኣይርከበሉን ምኽንያቱ ኣብ መፅናዕቲ ዝተደረኸ እንተይኰኑስ ተዋገይቲ ብሃበ ተረኽበ ዝተመንዎ እዩ ኰታስ ኩነታት ቅጥዒ ክሕዝ ከምዘለዎ ይጠልብ ምህላዉ ባዕሉ ይዛረብ ሎ ኣብዚ ጉዳይ ከም መጠን ክልተ ሃገር ምዃነን እቲ መተዓዳደጊ ገንዘብ ክንፀር ከምዘለዎ ርዱእ እዩ ኰይኑ ግና ብወገን ክልቲኦም መንግስታት ን20 ዓመታት ተዓፅዩ ዝነበረ እስኪ ቁሩብ ይንፈሰሉ ኢሎም ዘፅነሕዎ ዋኒን ይመስል መሸጣ ሪጋ ነዳዲ እቲ ዶብ ምስ ተኸፈተ ሰብ ዋና መኻይን መካይኖም ጅጅ እናበሉ ንኽኣትዉን ክውፅኡን ፍርቂ መዓልቲ ጥራሕ እያ ወሲዳትሎም ንሱ እውን እቲ ምትሕውዋስ ብዕሊ ክሳብ ዝእወጅ እዮም ተፀብዮም ኣብታ ዕለት ድሕሪ ፋዱስ ምንቅስቓስ መካይን ተጀሚሩ ኣብ መቐለ ER ዝብል ታርጋ ዘለወን መካይን ብበዝሒ ምርኣይ ንቡር ኰይኑሎ ምስተን ኣብ መቐለ ዝፀንሓ ተሓዊሱ እታ ከተማ ብሓንቲ እግራ ጠጠው ኢላላ ብፍላይ ካብ ኤርትራ ዝመፅኣ መካይን ብሰንኪ ሕፅረት ነዳዲ ጠጠው ኢለን ምንባረን ወነንተን ይዛረቡ በዚን ክንድዚን ኣብ መዐደሊ ነዳዲ ነዊሕ ሪጋ ዝሓዙ ሰባት ይረኣዩ ኣብቲ መጀመርታ እዋን መካይን ምምላእ ጥራሕ እንተይኰነ ነጋዶ ክልቲኤን ሃገራት ብጀሪካንን በራሚልን መሊኦም መካይን ፅዒኖም ናብ ኤርትራ የግዕዙዎ ምንባሮም ብግልፂ ተራእዩ እዩ ኣብ ኢትዮጵያ ነዳዲ ብሓገዝ መንግስቲ ተደጕሙ ዝኣቱ ምስ ምዃኑ ንምንታይ ተፃዒኑ ይኸይድሎ ዝብል ሕቶ ኣልዒሉ እዩ ስሞም ክጥቀሱ ዘይደልዩ ወነንቲ መዐደሊ ነዳዲ ናፃ ዕዳጋ እዩ ብዝብል ሓሳብ ክዕድግ ንዝመፀአ ክንዲ ድላዩ መጠን ብዝደለዮ ዓይነት ኣቕሓ ከምዝሸጡ ይኣምኑ ነዊሕ ኣይፀነሐን መዐደሊ ነዳዲታት መቐለ ኣማዕዲኻ ብዝረአ ሪጋ ተጎብአ ሕፅረት ነዳዲ ኣጓኒፉ ህዝቢ ክሳብ ፀሓይ ትፀድቕ ኣብ ሪጋ ተሰሪዑ ይውዕል ኣሎ ኣብዚ ሕዚ እዋን ኣብታ ከተማ ካብ ዝርከባ መዐደሊ ነዳዲ ዳርጋ ኣብ ክልተ ጥራሕ እዩ ነዳዲ ተራጊፉ ዘሎ ኣብ ካልእ ምስ ዘይምርጋፉ እቲ ሪጋ ብኢሱዎሎ ኣብ ከምዚ ዝበለ ጭንቂ እዋን ወጋሕታ ፀላም ናብ ሪጋ ወፂኦም ኣብ ቅድሚት ዝተረኸቡ ሰብ ባጃጅ ይሸጡ ኣለዉ ልቡ እናተሃንፈፀ መፂኡ ሪጋ ክሸጠልካ ዝበለኒ ዛዋሪ ባጃጅ ዋጋ ሓደ ሪጋ 500 ቕርሺ ምዃኑ ዓይኑ እንተይሓሰየ ነጊሩኒ ዝጨነቖ ሪጋ ይዕድግ ኣብ ኤርትራ ብዙሕ ስራሕ ይፅበየናሎ ኣይተ ሳምሶን ኣብርሃ ኤርትራዊ እዩ ኣብ መቐለ ሰናይ ኣቀባብላ ስለዝረኸበ ንኻልኣይ ግዜ ከምዝመፀአ ነጊሩኒ እቲ መጀመርታ ዝመፃእናሉ ምስ ሓውና ህዝቢ ትግራይ ክንላለ ሰላም ክንበሃሃል እዩ ብድሕሪኡ ግና ንግዲ ጀሚርና ኣለና ካብዚ ንብረት ፅዒንና ንኣስመራ ንመላለስ ኣለና ጣፍ ፊኖን ብሽኮትን ከምኡውን ስሚንቶን ካልኦት ንልምዓት ዘገልግሉ ናውቲ ንወስድ ኣለና ካብ ኣስመራ ድማ ዕሹግ ሕሩጭ ፀባ ኣቑሑት ኤሌክትሮኒክስን ኣባጊዕን ይኣትዋ ኣለዋ እዩ ዝብል ኣይተ ፋሲል መንገሻ ብግዲኡ እቲ ዶብ ምኽፋቱ ንቲ ህዝቢ ዝያዳ ዕግበት ገይርሉ እቶም ዝበዝሑ ሕጂ ተራኺቦም ዘለዉ መናእሰይ እቲ ዶብ ክዕጾ እንተሎ ደቂ ሓሙሽተን ሽዱሽተን ዝነበሩ እዮም ዋላ ሓንቲ ዝፈልጥዎ ነገር የብሎምን ስለዚ ተሃንጥዩ ክርኢ ይተሓዋወስሎ ይብል ብካልእ ወገን ከኣ ብኣፍደገ ባሕሪ ኤርትራ ካብ ዱባይ ዝኣትው ኣቕሑት ኣብ ኤርትራ ይሓስርዩ ዝብል መካትዒ የቕርብ ኣብዚ ድማ እኽሊሎ ኣብዚ ብፅቡቕ ዋጋ ይሽየጥ ስለዚ እቲ ናፃ ምዃኑ ነቲ ህዝቢ ጥዒምዎን ኣሐጕሱዎን ግዳስ ክዕጾ ይኸውን እዩ ዝብል እናሰመዐ ስክፍታታት የሕድርሎ እቲ ናይ ቀረፅ ኣከፋፍላ ንክልቲኦም መንግስታት እዩ ዝምልከት ብዝዀነ ግን እቲ ዶብ ከም ዘይዕፆን እቲ ርክብ ብኸመይ ከምዝቕፅል ንህዝቢ እንተዝንገር ዝያዳ ምረገአ ነይሩ ብምባል ሻቕሎቱ ይገልፅ ኣይተ ሳምሶን ብተወሳኺ ናብ መቐለ ንመጀመርታ ግዜ እየ መፂኤ ዝሓሸ ምንቅስቓስ ድማ ይርኢ ኣለኹ ኣብ ኤርትራ ድማ ካብዚ ንላዕሊ ዝተዓፃፀፈ ስራሕ ይፅበየና ከምዘሎ ይኣምን ደጊም ኣብ ኤርትራ ሰሪሕና ኸማን እንተኺኢልናዮ ይብል ሰላም እንተሃልዩ ኩል ግዜ ስራሕ ክመፅእ ይኽእል እዩ ብፍላይ ወደባት ስራሕ እንተጀሚሮም ዓብዪ ስራሕ ክህልው እዩ ኢለ እፅበ ብምባል ዝረኣዮ ትስፍው መፃኢ የንፀባርቕ ወይዘሮ ለተብርሃን ኢትዮጵያዊት ነጋዲት ጣፍ እየን ቅድሚ እቲ ዕርቂ ክልተ ሽሕን ሽዱሽተ ምኢትን ቅርሺ ዝነበረ ውፁእ ፃዕዳ ጣፍ ድሕሪ እቲ ዕርቂ ክሳብ ክልተ ሽሕን ትሸዓተ ሚኢትን በፂሑ ምንባሩ ገሊፀን ሎምቕነ ድማ ናብታ ዝነበረታ ናብ ክልተ ሽሕን ሽዱሽተ ሚኢትን ተመሊሳ ኣላ ኢለን ህዝቢ ክልቲኡ ሃገር ፀሓይ ወፂኣትሉ ኣብ ማእኸል ፅርግያ ዕዳጋ ይለዋወጥሎ እቲ ንግዳዊ ርክብ ገና ኣብ ብርኪ ቡቕሊ እንተሎ መልክዕ እንተዘይሒዙ ግና ናብታ ዝነብራ ናብ ጭቃ ከምዝርግረግ ብዙሓት ለባማት የተሓሳስቡ ሰብ ሞያ ቁጠባኸ እንታይ ይብሉ? 